Ένα μαλαισιανό αεροσκάφος με σχεδόν 300 επιβάτες
συνετρίβη στην Ουκρανία, στα ρωσικά σύνορα.
Η πτήση ΜΗ17 απογειώθηκε από το Άμστερνταμ λίγο μετά το μεσημέρι.
Πήγαινε στην Κουάλα Λουμπούρ.
17 ΙΟΥΛΙΟΥ 2014
ΤΕΣΣΕΡΙΣ ΜΗΝΕΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
Ξύπνησα ένα πρωί
και τα κανάλια έδειχναν ένα αεροπλάνο της Μαλαισίας.
Αμέσως σκέφτηκα ότι επρόκειτο για την MH370
και μετά είδα ότι ήταν η MH17 και είπα
"Δεν γίνεται να έπεσε κι άλλο σκάφος της Μαλαισίας".
Οι υπηρεσίες πληροφοριών των ΗΠΑ κατέληξαν ότι καταρρίφθηκε από πύραυλο.
Οι πιθανότητες να χαθούν δύο αεροπλάνα σε έξι μήνες είναι πρωτοφανείς.
Και μάλιστα δύο 777.
Και ήταν ξανά αεροπλάνο των Μαλαισιανών Αερογραμμών.
Και συνέβη ξανά σε συναδέλφους μου.
Και
αυτήν τη φορά μπορούν να θάψουν τους αγαπημένους τους.
Γιατί κι εμείς...
ΙΝΤΑΝ ΟΘΜΑΝ ΣΥΖΥΓΟΣ ΑΕΡΟΣΥΝΟΔΟΥ ΤΗΣ MH370
Ναι.
Κι εμείς θέλουμε να θάψουμε τους αγαπημένους μας.
Ένιωσα μουδιασμένος. Εντελώς.
Και
δεν μπορούσα να το πιστέψω.
Σκεφτόμασταν "Μάλλον υπάρχει κάποιο σχέδιο
για να καταστρέψουν την αξιοπιστία μας".
Μια σειρά ενεργειών για να μας καταστρέψουν.
ΕΠΑΝΑΣΤΑΤΕΣ ΕΡΙΞΑΝ ΣΚΑΦΟΣ
Ο ουκρανός πρόεδρος αποκάλεσε τη ρίψη του μαλαισιανού
επιβατηγού αεροπλάνου πράξη τρομοκρατίας.
Αποδείχτηκε ότι ήταν μια ρωσική μονάδα
υπό τις διαταγές των ρωσικών υπηρεσιών πληροφοριών.
Οι Μαλαισιανές Αερογραμμές δεν είχαν σοβαρό ατύχημα από το '90
και τώρα, μέσα σε τεσσεράμισι μήνες, είχαν χάσει δύο τεράστια 777.
Μοιραία αναρωτήθηκα
"Πρόκειται για απλή σύμπτωση;"
Αν υπήρχε κάποια σύνδεση μεταξύ των δύο,
η αλήθεια πρέπει να ήταν σκοτεινότερη
απ' ό,τι είχε φανταστεί κανείς.
Δεν έχουμε απαντήσεις.
Είναι ένα από τα μεγάλα μυστήρια στην ιστορία της αεροπλοΐας.
ΜΗ370: ΤΟ ΑΕΡΟΠΛΑΝΟ ΠΟΥ ΕΞΑΦΑΝΙΣΤΗΚΕ
ΠΕΡΘ, ΑΥΣΤΡΑΛΙΑ
Η Αυστραλία θα ηγηθεί της έρευνας στον Ινδικό Ωκεανό
για το χαμένο τζετ της Μαλαισίας.
Τους μήνες που ακολούθησαν την κατάρριψη της ΜΗ17...
Ενώ σκεφτόμουν
την ιδέα ότι ίσως οι Ρώσοι είχαν προκαλέσει και τα δυο συμβάντα,
η έρευνα για την ΜΗ370 ήταν εν εξελίξει.
Οι ειδικοί λένε ότι το τζετ έπεσε στον Ινδικό Ωκεανό,
πάνω από 1.800 χιλιόμετρα
από τις ακτές της Αυστραλίας.
Είναι μια αχανής περιοχή, μεγάλη ευθύνη
για την Αυστραλία που επιχειρεί να βρει ίχνη της πτήσης 370.
Απόψε υπάρχουν 43 πλοία
και 58 αεροσκάφη
από 14 διαφορετικές χώρες που συνεργάζονται αναζητώντας στοιχεία.
Η περιοχή που ερευνούν είναι πολύ μεγαλύτερη
από τις ηπειρωτικές ΗΠΑ.
Δεν ψάχνουμε τη βελόνα, προσπαθούμε ακόμα να βρούμε τα άχυρα.
Η ομάδα ερευνών επιμένει ακόμα ότι το πεδίο πτώσης είναι στον ωκεανό,
εκεί όπου υποδεικνύουν τα δορυφορικά δεδομένα.
Η επίσημη αναφορά
ήταν ότι το αεροπλάνο είχε κινηθεί νότια, στον Ινδικό Ωκεανό.
Εκεί εντοπίζονταν τα τελευταία ηλεκτρονικά στίγματα.
Τα δεδομένα της Inmarsat λένε ότι πήγε νότια.
Δεν μπορώ να διανοηθώ κάποιον που αγαπώ
να χάνεται στον Ινδικό Ωκεανό,
σε 4.000 μέτρα νερού. Θέλω να πω,
είναι αδιανόητο.
Υπήρχαν 239 οικογένειες που ήθελαν
απελπισμένα απαντήσεις
και τότε έδωσα τον λόγο μου
ότι θα έκανα ό,τι ήταν δυνατό για να τους φέρω πίσω.
Αλλά ήταν μια πολύ δύσκολη περιοχή.
Ελπίζεις να βρεις ένα ωραίο, επίπεδο, μαλακό πεδίο.
Όμως υπήρχαν
ηφαίστεια, υποβρύχια βουνά,
μεγάλα και πλατιά όσο το Γκραντ Κάνιον.
Ο καιρός είναι απαίσιος εκεί κάτω.
Μέτρησαν ένα κύμα 24 μέτρων.
Σίγουρα δεν ήταν για τους λιγόψυχους.
Ξέραμε ότι μάλλον θα μας έπαιρνε πολύ χρόνο.
8 ΜΑΡΤΙΟΥ 2015
ΕΝΑ ΕΤΟΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
ΚΟΥΑΛΑ ΛΟΥΜΠΟΥΡ, ΜΑΛΑΙΣΙΑ
Έτσι μοιάζει ένας χρόνος πένθους.
Οι συγγενείς των αγνοουμένων βίωσαν την άρνηση, τον θυμό, τη θλίψη.
Αλλά χωρίς ούτε ένα ίχνος του αεροπλάνου,
η αποδοχή είναι ακόμη μακριά.
Γι' αυτό είμαι εδώ και σας μιλώ σήμερα.
Γι' αυτό υπόκειμαι σε αυτήν τη σπαραχτική εμπειρία
λέγοντας τι νιώθω. Δεν είναι εύκολο.
Νομίζω ότι ήταν μια πολύ δύσκολη χρονιά για όλους τους συγγενείς.
Όταν αποφάσισα να μιλήσω στο κοινό εκείνη τη μέρα,
τους μιλούσα ως κόρη που της έλειπε η μητέρα της.
Το κάνω γιατί πρέπει να ξέρω ότι έκανα ό,τι μπορούσα για τη μητέρα μου.
Ακόμα κι αν δεν είναι εδώ.
Νομίζω ότι ζούσα περιμένοντας να τη δω να περνάει την πόρτα.
Επειδή δεν είχαμε βρει συντρίμμια, δεν υπήρχε απολύτως τίποτα.
Η κόρη μου με ρώτησε
"Πού είναι ο μπαμπάς;
Αν έχει πεθάνει,
πού είναι ο τάφος του;"
Με ρωτούσε ξανά και ξανά.
"Γιατί δούλευε στο αεροπλάνο;
Γιατί δεν πήγε να δουλέψει αλλού;
Αν δούλευε κάπου αλλού, δεν θα αγνοούνταν".
#ΠΡΟΣΕΥΧΗΘΕΙΤΕΓΙΑΤΗΝΜΗ370
Ένα ολόκληρο έτος
είχε περάσει
και δεν είχαμε κάνει καμία πρόοδο
από τις 8 Μαρτίου.
Ήταν σουρεαλιστικό να στέκεσαι ακίνητος 12 μήνες μετά.
Και το μόνο που είχα
ήταν η εικόνα του
να βγαίνει από την πόρτα και να μας αποχαιρετάει με φιλιά.
Και ήταν το μόνο
που είχα επί έναν χρόνο.
ΝΕΑ ΥΟΡΚΗ, ΗΠΑ
Τα αεροπλάνα ανεβαίνουν. Κατεβαίνουν.
Αυτό που δεν κάνουν είναι να χάνονται από προσώπου Γης.
Θυμάμαι ότι αγνοούνταν μια βδομάδα και μας φαινόταν απίστευτο.
Λέγαμε μεταξύ μας
"Δεν το πιστεύω ότι πέρασε μια βδομάδα κι ακόμα να το βρούμε".
Μετά από έναν μήνα "Δεν το βρήκαμε ακόμα".
Και μετά από έναν χρόνο
"Ακόμα ψάχνουμε αυτό το αεροπλάνο;"
Το βάθος αυτού του μυστηρίου
και η ανικανότητα των Αρχών της Μαλαισίας
να δώσουν απαντήσεις
μας είχε αφήσει στο κενό.
Και υπήρχαν πολλοί εκεί έξω
που ισχυρίζονταν ότι το είχαν λύσει.
Οι θεωρίες συνωμοσίας για το χαμένο αεροπλάνο οργιάζουν.
Η πραγματική πτήση κατελήφθη από αεροπειρατές
και οδηγήθηκε στο Ιράν
για τον σχεδιασμό μιας τρομοκρατικής επίθεσης.
Θεωρίες ξεπηδούσαν από παντού. Όλοι έχουν μια ιδέα.
Οι μπαταρίες λιθίου στο αμπάρι πήραν φωτιά κι έπεσε το σκάφος.
Υπάρχουν άφθονες εικασίες.
Είπαν στις ειδήσεις ότι ένας ινδονήσιος ψαράς
ισχυρίζεται ότι είδε το αεροπλάνο να πετάει από πάνω του φλεγόμενο.
Άλλη μια θεωρία συνωμοσίας:
μια εξωφρενική ασφαλιστική απάτη.
Κάποιοι από αυτούς ήρθαν στο γραφείο μου.
Με καταδίωκαν.
Ήταν φρίκη. Στραμπούληξα το πόδι μου για να ξεφύγω
από κάποιον που ήθελε να μου πει τη θεωρία του.
Τέσσερις μέρες μετά το συμβάν
εκδόθηκε μια πατέντα για μια νέα τεχνολογία ημιαγωγών.
Άλλοι ρωτάνε
"Μήπως προσγειώθηκε στη στρατιωτική βάση των ΗΠΑ Ντιέγκο Γκαρσία;"
Προσπαθούμε να διασχίσουμε αυτόν τον καταρράκτη
παραπληροφόρησης, εικασίας
και ανοησίας.
Το πιο αλλόκοτο. Το χτύπησε μετεωρίτης.
Κάποιοι λένε ότι η Βόρεια Κορέα κατέλαβε το αεροπλάνο.
Μήπως επέβαινε ένας εξωγήινος στο σκάφος;
Και τους απήγαγαν όλους.
Και γίνεται ακόμα πιο περίεργο.
Νιώθεις ότι πνίγεσαι στη βλακεία.
Γιατί υπάρχουν τόσες αβάσιμες ιδέες.
Αν θες να πιστέψεις μια θεωρία,
βεβαιώσου ότι συμφωνεί με τα δεδομένα της Inmarsat
που κατέδειξαν πόσο απείχε
το αεροπλάνο από τον δορυφόρο.
Αυτό είναι το κλειδί του μυστηρίου
και ο κόσμος επιλέγει να πει "Γάμα το".
Κι όμως το αεροπλάνο δεν ήταν
εκεί που υπεδείκνυαν τα δεδομένα,
στον νότιο Ινδικό Ωκεανό.
Αυτό μου φάνηκε ότι ήθελε σκέψη.
Έπρεπε να ανακαλύψουμε
γιατί δεν ήταν το σκάφος εκεί όπου έπρεπε να είναι.
Πού κάναμε λάθος;
ΠΑΡΙΣΙ, ΓΑΛΛΙΑ
Η ιστορία ήταν απίστευτη.
Αποφάσισα να προτείνω στη Le Monde,
μια γαλλική εφημερίδα,
να ανακινήσει το θέμα για την επέτειο του ενός χρόνου.
Απλώς είπα
"Παιδιά, αυτό το αεροπλάνο αγνοείται πλήρως εδώ και έναν χρόνο".
Είμαι δημοσιογράφος, μια ρεπόρτερ
που καλύπτει την Ασία του Ειρηνικού ωκεανού επί 30 χρόνια.
Το γεγονός ότι δεν βρέθηκαν καθόλου συντρίμμια
ήταν το σημαντικότερο ζήτημα.
Δεν υπήρχε τίποτα απτό, αξιόπιστο
για να πιαστούν οι οικογένειες.
Και ο κυβερνήτης παρουσιαζόταν ως ο πιθανός εγκληματίας.
Συνειδητοποίησα ότι έπρεπε να ξαναρχίσουμε από την αρχή
και ήταν απαραίτητο να αποκτήσω
ιδία άποψη για αυτόν τον άνθρωπο.
ΠΙΛΟΤΟΣ ΤΗΣ MH370 ΕΜΜΟΝΙΚΟΣ, ΑΠΕΡΙΣΚΕΠΤΟΣ
Υπήρχε μια αδιάλειπτη
κι εχθρική εκστρατεία σχετικά
με την ιδιωτική του ζωή, την ψυχική του υγεία.
Υπήρξαν, επίσης, κατηγορίες ότι ίσως είχε
πολιτικά κίνητρα
για να εξαφανίσει την ΜΗ370.
Ήταν οπαδός του Ανουάρ Ιμπραήμ,
του αρχηγού της αντιπολίτευσης.
Ο Ζαχάρι συμμετείχε στις δράσεις του Ανουάρ υπέρ της δημοκρατίας.
Ο τοπικός Τύπος τώρα αναρωτιέται
"Μήπως ο Ζαχάρι έριξε το αεροπλάνο για να κάνει μια πολιτική δήλωση;"
Ο ΠΙΛΟΤΟΣ ΗΤΑΝ ΟΡΓΙΣΜΕΝΟΣ ΜΕ ΤΙΣ ΕΚΛΟΓΕΣ;
Αλλά δεν είχε αφήσει κάποιο μήνυμα
πολιτικού χαρακτήρα,
ούτε αποχαιρέτησε την οικογένειά του ούτε βρέθηκε σημείωμα αυτοκτονίας.
Τίποτα απολύτως.
Κι όσο ερευνούσα τη ζωή του,
δεν έβρισκα κανέναν λόγο
να είναι θυμωμένος ή δυστυχισμένος.
Γεια σας.
Αυτό είναι ένα βίντεο που έκανα για το YouTube
ως ένα είδος κοινωνικής προσφοράς.
Ήταν ένας άνθρωπος
που ανέβαζε βίντεο στο YouTube για να σου μάθει
πώς να σφραγίζεις τα παράθυρα
ή να επιδιορθώνεις το κλιματιστικό.
Αυτή είναι η πιο φθηνή λύση.
Πολύ αποτελεσματικό.
Κατ' εμέ,
δεν ήταν εξτρεμιστής σε καμία περίπτωση.
Πήρα συνεντεύξεις από τα μέλη της οικογένειάς του.
Η πρώτη μου συνάντηση
ήταν με τη μεγαλύτερη αδερφή του, τη Σακινάμπ.
Είναι ένα πολύ ευγενικό, πολύ τρυφερό
άτομο.
Όταν γνώρισα τη Σακινάμπ, ήταν προφανώς πολύ ταραγμένη.
Πρώτον γιατί έχασε έναν πολύτιμο αδερφό τον οποίο υπεραγαπούσε,
αλλά και γιατί έπρεπε να υπομένει
τους υπαινιγμούς ότι αυτός ήταν ο υπαίτιος της καταστροφής.
Ο ΚΥΒΕΡΝΗΤΗΣ ΤΟ ΕΚΑΝΕ
Ο κυβερνήτης Ζαχάρι θεωρείται
ένας από τους καλύτερους πιλότους της Μαλαισίας.
Και τα πληρώματα
δεν συμφωνούν καθόλου
με τις κατηγορίες κατά του κυβερνήτη Ζαχάρι.
Όταν τα φώτα έπεσαν στον κυβερνήτη Ζαχάρι,
ένιωσα θιγμένος.
Γιατί τον γνωρίζω προσωπικά. Τον γνωρίζω πολύ καλά.
Είναι πολύ επαγγελματίας.
Δεν υπάρχει περίπτωση να έκανε κάτι τέτοιο.
Να μην κατηγορείτε κάποιον χωρίς αποδείξεις.
Είμαι δικηγόρος, θεωρώ ότι κάποιος είναι αθώος μέχρι να αποδειχθεί ένοχος.
Ο κόσμος λέει ότι όλοι έχουν μια σκοτεινή πλευρά.
Εντάξει. Μπορεί.
Όμως, κατά την άποψή μου,
με βάση όλες τις πληροφορίες που συγκέντρωσα και διάβασα,
η απάντηση είναι "Όχι".
Δεν είναι ένοχος.
ΝΕΑ ΥΟΡΚΗ, ΗΠΑ
Πέρασε ένας χρόνος.
Μου φαίνεται όλο και πιο προβληματικό
ότι δεν βρήκαν το αεροπλάνο ή τα συντρίμμια του.
Μέχρι στιγμής όλες οι έρευνες
βασίζονται στα δορυφορικά δεδομένα.
Εντούτοις
πλοία και αεροπλάνα από 12 χώρες χτένιζαν
εκατομμύρια τετραγωνικά χιλιόμετρα ωκεανού και δεν βρήκαν ούτε μαξιλαράκι.
Ολόκληρο το οικοδόμημα βασίζεται σε αυτά
τα μάλλον λιγοστά ηλεκτρονικά σήματα
και στα προηγμένα μαθηματικά που χρησιμοποιήθηκαν ώστε να ερμηνευτούν
από την Inmarsat.
Τότε συνεργαζόμουν ακόμη με την Ανεξάρτητη Ομάδα.
Ήταν μια ερασιτεχνική ομάδα αυτοανακηρυγμένων ειδικών
που είχαν εμμονή με τα δεδομένα και τα γεγονότα.
Ανταλλάσσαμε πληροφορίες.
Ήμασταν περίπου 18, δουλεύαμε ακατάπαυστα.
Εγώ ασχολούμουν καθημερινά
αλληλογραφώντας με τα μέλη της Ανεξάρτητης Ομάδας
και με κόσμο στο CNN και άλλα ειδησεογραφικά δίκτυα.
Ξέρω ότι είναι περίπλοκο, μα ποιο είναι το κύριο πρόβλημα;
Ότι η Inmarsat δεν μας έδωσε αρκετές λεπτομέρειες
ώστε να μπορέσουμε να επιβεβαιώσουμε την ανάλυσή τους.
Υπάρχει απόλυτη πίστη σε αυτά τα δεδομένα.
Τελικά οι Μαλαισιανοί δημοσίευσαν όλα τα δεδομένα
που είχαν πάρει από την Inmarsat.
Μέσα στην αναφορά υπήρχε μια παράγραφος που έλεγε
ότι αυτός ο εξοπλισμός
που έλεγχε την επικοινωνία του αεροπλάνου με τον δορυφόρο
είχε κλείσει μαζί με όλα τα υπόλοιπα
και μετά είχε ανοίξει ξανά.
Αυτό έθετε το θέμα σε εντελώς άλλη βάση.
Γιατί αν θες να εξαφανίσεις ένα αεροπλάνο,
κλείνοντας τα συστήματα ώστε να χαθεί από την οθόνη,
γιατί να τα ξανανοίξεις;
Ίσως κάτι δεν πήγαινε καθόλου καλά
με τα δεδομένα της Inmarsat.
Ίσως είχαν αλλοιωθεί.
Πέρασα πολύ χρόνο προσπαθώντας να καταλάβω
πώς μπορείς να κλείσεις και να ξανανοίξεις το κουτί.
Σύντομα ανακάλυψα
ότι οι περισσότεροι πιλότοι δεν ξέρουν να το κάνουν.
Οι εταιρείες δεν θέλουν να το κάνουν.
Έτσι δεν υπάρχει αντίστοιχος διακόπτης στο πιλοτήριο.
Εδώ βρίσκεται ο βασικός εξοπλισμός ενός εμπορικού αεροσκάφους.
Εδώ βρίσκεται ο νους και τα ηλεκτρονικά...
Στο 777 τα πάντα γίνονται μέσω ηλεκτρονικών συστημάτων.
Όλα βρίσκονται στον χώρο των ηλεκτρονικών συστημάτων.
Ουσιαστικά είναι ο ηλεκτρονικός εγκέφαλος όλου του αεροπλάνου.
Ράφια με εξαρτήματα που...
Από εκεί μπορεί κανείς να κλείσει αυτήν τη συσκευή.
Και απενεργοποιείς το σύστημα τραβώντας αυτά τα ρελέ.
Οπότε το ερώτημα είναι "Πώς μπορείς να πας εκεί;"
Και αυτό πραγματικά με εξέπληξε.
Τα ηλεκτρονικά βρίσκονται σε μια ξεκλείδωτη καταπακτή
κάτω από ένα χαλί στο μπροστινό μέρος της πρώτης θέσης.
Οποιοσδήποτε στο αεροπλάνο μπορεί να τραβήξει ένα χαλί
και να πάρει τον έλεγχο.
Μια καταπακτή οδηγεί στον χώρο των αεροηλεκτρονικών
ή χώρο E&E όπως τον αποκαλούμε.
Η καταπακτή είναι ανάμεσα στην πρώτη θέση και στο πιλοτήριο.
Άρα υπάρχει η πιθανότητα
κάποιος να μπήκε στον χώρο των αεροηλεκτρονικών.
Και θα μπορούσε να απενεργοποιήσει το σύστημα επικοινωνίας.
Ξαφνικά δεν ήταν τόσο προφανές ότι το έκανε ο πιλότος.
Είναι σαν μυστήριο της Αγκάθα Κρίστι.
Όλοι στην έπαυλη είναι πλέον ύποπτοι.
Αρχίσαμε να σκεφτόμαστε
"Πώς μας λένε ότι δεν ξέρουν; Είναι αδύνατον".
ΣΥΖΥΓΟΣ ΚΑΙ ΠΑΤΕΡΑΣ ΕΠΙΒΑΤΩΝ ΤΗΣ MH370
Αν παρακολουθήσεις ενδελεχώς την ιστορία,
καταλήγεις ότι δεν υπάρχει λογική.
Δεν μας δίνουν αποδείξεις για το στίγμα.
"Δεν βρίσκουμε το αεροπλάνο. Ούτε τα συντρίμμια".
Δεν μας δείχνουν τίποτα. Τίποτα.
Μας ζητούν να πιστέψουμε βλακείες.
Κάποιος γνωστός μου είπε
"Ο κύριος Β θέλει να σε συναντήσει".
Είχε πληροφορίες.
Έχει πολλές διασυνδέσεις.
Με τις μυστικές υπηρεσίες.
Όταν τον πρωτογνώρισα,
το πρώτο που μου είπε ήταν...
"Οι Αμερικανοί ξέρουν πολύ καλά τι συνέβη.
Και το γνωρίζω επειδή δύο αμερικανικά ΑΣΕΠΕ
παρακολουθούσαν την περιοχή όταν εξαφανίστηκε το αεροπλάνο".
Αυτά τα ΑΣΕΠΕ είναι αεροπλάνα Boeing με ένα τεράστιο ραντάρ σαν μανιτάρι.
Κι αυτό το ραντάρ παρακολουθεί οτιδήποτε βρίσκεται από κάτω.
Είναι κάτι σαν μικρός δορυφόρος
πάνω από τη Γη που βλέπει ό,τι γίνεται σε ακτίνα 600 χλμ.
Ο κύριος Β είπε ότι αυτά τα δύο αεροπλάνα
θα είχαν εντοπίσει οπωσδήποτε την ΜΗ370 ανεξαρτήτως της κατάστασής της.
Ξέρουν πού έπεσε. Ξέρουν πού είναι.
Είναι δύσκολο να μαθαίνεις
ότι εμπλέκονται οι Αμερικανοί.
Γιατί ξέρω ότι αν το πω, δεν θα με πιστέψουν.
Μα όταν κατάλαβα ότι υπήρχε ένα είδος ομερτά,
ότι μας έλεγαν ψέματα κι έπρεπε να ενεργήσουμε,
είπα στον εαυτό μου "Πρέπει να το πεις".
Γκιλάν Ουατρελό, καλημέρα.
Αγωνίζεστε να μάθετε τι συνέβη...
Δέχτηκα κάθε συνέντευξη
για να πω "Μας λένε ψέματα. Οι δημοσιογράφοι πρέπει να βοηθήσουν".
Προφανώς, δεδομένης της πληροφορίας που έλαβα,
κάποιοι θα φρόντιζαν να μη μάθω την αλήθεια.
ΠΟΥ ΕΙΝΑΙ Ο ΓΙΟΣ ΜΟΥ;
ΠΟΥ ΕΙΝΑΙ Η ΚΟΡΗ ΜΟΥ;
Ώσπου μια μέρα σκέφτηκα
"Δεν αποδίδω στη δουλειά. Ας παραιτηθώ για να αφοσιωθώ στην έρευνα".
Και αυτό έκανα.
Καλησπέρα, Γκιλάν Ουατρελό.
Χάσατε τη γυναίκα και τα δύο μικρότερα παιδιά σας...
Μας ταΐζουν ανοησίες.
Δεν λαμβάνουμε καμία πληροφορία.
Πρέπει να οργανωθούμε για να κάνουμε κάτι μόνοι μας.
Τότε αρχίσαμε να συντονιζόμαστε με τις οικογένειες.
Η ΣΥΖΥΓΟΣ ΜΟΥ Η ΚΡΑΝΤΙ ΕΙΝΑΙ ΕΠΙΒΑΤΗΣ
Η ΑΓΑΠΗ ΜΟΥ ΠΡΕΠΕΙ ΝΑ ΕΠΙΣΤΡΕΨΕΙ
Η ΑΛΗΘΕΙΑ ΕΙΝΑΙ ΕΚΕΙ ΕΞΩ
Οι οικογένειες
από διάφορες χώρες συναντήθηκαν,
πράγμα πολύ σημαντικό.
Έτσι θα αντισταθμίζαμε
τις ελλείψεις της αδιαφανούς έρευνας
και της πληροφόρησης από τη Μαλαισία.
Ήταν αρκετά επικίνδυνο.
Ήταν μια έρευνα.
Όμως τα βάζαμε με ισχυρότερες δυνάμεις.
Θα καταθέσουμε ένα αίτημα στον πρόεδρο
γιατί πέρασε ένας χρόνος και δεν είπαν τίποτα, δεν έκαναν τίποτα.
Κάναμε μήνυση για "τρομοκρατική ενέργεια".
Γιατί "τρομοκρατική";
Επειδή η τρομοκρατία είναι στην υψηλότερη βαθμίδα
των νομικών υποθέσεων.
Στη Γαλλία μόλις κάνεις μια μήνυση, ανατίθεται σε δικαστές
που είναι υποχρεωμένοι να διεξάγουν έρευνα.
ΜΑΡΙ ΝΤΟΣΕ ΔΙΚΗΓΟΡΟΣ ΤΟΥ ΓΚΙΛΑΝ
Πρέπει να καταλάβετε
ότι μία είναι η πηγή των δικαστικών πληροφοριών διεθνώς.
Είναι εδώ.
Πρέπει να αποκαλυφθεί η αλήθεια. Δεν είναι μυστήριο.
Το χρωστάμε σε όλους.
Όχι μόνο στον Γκιλάν, αλλά και σε όσους
δεν είχαν την ευκαιρία να αποταθούν στη Δικαιοσύνη
της χώρας τους. Το χρωστάμε σε όλους.
Διεξάγω μια μάχη
κι αυτή η μάχη με κρατάει ζωντανό.
Προσπαθώ να μάθω την αλήθεια για μένα και για όλους τους άλλους.
Πολλές φορές, το όνομα του Γκιλάν Ουατρελό,
του Γάλλου, του θυμωμένου Γάλλου,
αναφερόταν μπροστά μου.
Και τελικά αποφάσισα να ακούσω η ίδια τι είχε να πει.
Μια μέρα,
κάποια από την εφημερίδα Le Monde επικοινώνησε μαζί μου λέγοντας
"Είμαι ανταποκρίτρια της Le Monde και θα ήθελα να μιλήσουμε".
Ο Γκιλάν μου είπε ότι τον πλησίασε
ένα ανώτερο μέλος της υπηρεσίας πληροφοριών
και του είπε ότι οι Αμερικανοί ήξεραν
τι ακριβώς είχε συμβεί.
Και ότι εμπλέκονται δύο αμερικανικά αεροπλάνα ΑΣΕΠΕ.
Όταν συνάντησα αυτήν την πηγή,
διαπίστωσα ότι ήταν ένα αξιόπιστο,
γνήσιο μέλος των υπηρεσιών πληροφοριών.
Ήταν άλλη μία φωνή
που μου έλεγε
ότι η αληθινή ιστορία της ΜΗ370
δεν είχε καμία σχέση με το επίσημο αφήγημα.
ΝΕΑ ΥΟΡΚΗ, ΗΠΑ
Υπήρχαν κάποιοι περιθωριακοί
που υποστήριζαν ότι υπήρχε συγκάλυψη από τους Αμερικανούς.
Όμως μετά από ό,τι συνέβη στην MH17,
μου φαινόταν πιθανότερο να εμπλέκονταν οι Ρώσοι.
Αρχικά, χάρη στα δεδομένα της Inmarsat,
υπήρχαν αυτές οι δύο διαδρομές, η βόρεια και η νότια.
Άρχισε να με απασχολεί η πιθανότητα
ότι κάποιος πάνω στο αεροπλάνο
με εξειδικευμένες γνώσεις και κακόβουλες προθέσεις
θα μπορούσε να έχει παραποιήσει τα δεδομένα της Inmarsat
για να φανεί ότι το αεροπλάνο πήγε νότια
ενώ πήγε βόρεια.
Όπως αποδείχτηκε,
στα αεροπλάνα Boeing
είναι εφικτό να αλλάξεις τα δεδομένα
που μας δείχνουν ποια διαδρομή είναι η σωστή.
Ήταν μια στιγμή αποκάλυψης.
Γιατί τώρα έχουμε μια εναλλακτική εξήγηση
για την τύχη του σκάφους.
Αν το αεροπλάνο πήγαινε βόρεια,
θα είχε καταλήξει
στο τελικό ping, στο Καζακστάν.
Μια φτωχή χώρα στην Κεντρική Ασία χωρίς τα μέσα για μια κυβερνοεπίθεση,
η οποία όμως ελέγχεται από τη Ρωσία.
Θυμηθείτε ότι η Ρωσία είχε καταρρίψει την ΜΗ17,
ένα συγγενικό αεροπλάνο της ΜΗ370.
Είχε ανατιναχθεί πάνω από την ανατολική Ουκρανία.
Έτσι είχα την υποψία
ότι η ίδια υπηρεσία πληροφοριών ήταν υπεύθυνη και για την ΜΗ370.
Ότι στην πραγματικότητα υπήρχε μια σχέση
μεταξύ αυτών των δύο παρόμοιων αεροπορικών ατυχημάτων.
Σε εκείνο το σημείο
κοίταξα τη λίστα των επιβατών
και είδα ότι εκείνη τη νύχτα επέβαιναν στο αεροπλάνο τρεις Ρώσοι.
Όταν κοίταξα το διάγραμμα των θέσεων,
σήκωσα το φρύδι,
επειδή
ένας από αυτούς καθόταν γύρω στα πέντε μέτρα
από την καταπακτή των ηλεκτρονικών συστημάτων
στο μπροστινό μέρος της πρώτης θέσης.
Το επόμενο ερώτημα ήταν "Γιατί να κάνει η Ρωσία κάτι τέτοιο;"
8 ΜΑΡΤΙΟΥ 2015
28 ΦΕΒΡΟΥΑΡΙΟΥ 2014
ΟΧΤΩ ΜΕΡΕΣ ΠΡΙΝ ΤΗΝ ΕΞΑΦΑΝΙΣΗ
Υπάρχουν αναφορές μιας εισβολής ρωσικών στρατευμάτων στην Κριμαία.
Η Μόσχα προχώρησε σε μια στρατιωτική εισβολή...
Η MH370 συνετρίβη στο πλαίσιο
της ρωσικής εισβολής στην Κριμαία το 2014.
Η κρίση στην Ουκρανία κλιμακώθηκε και έλαβε νέα τροπή σήμερα το πρωί...
Εκατοντάδες ρώσοι στρατιώτες εισέβαλαν στην Κριμαία.
Τα κανάλια, οι εφημερίδες, τα κεντρικά ΜΜΕ, όλοι
κατακεραυνώνουν αυτό το γεγονός.
Και όταν συνέβη η MH370,
είχε το καλοδεχούμενο αποτέλεσμα να τραβήξει αλλού την προσοχή.
Κύριε, πού επικεντρώνονται οι έρευνές σας;
Επιβεβαιώνετε ότι το σκάφος γύρισε πίσω;
Δεν μπορούμε να αρνηθούμε
ότι η εξαφάνιση της ΜΗ370
ήταν ένας τέλεια συγχρονισμένος και θεαματικά βολικός αντιπερισπασμός
για τη Ρωσία από τη γενική κατακραυγή που αντιμετώπιζε παγκοσμίως.
Όσο τρελό κι αν μου φαινόταν,
έπρεπε να συνεχίσω
αφού υπήρχε αυτή η πιθανότητα.
Τελικά τα έβαλα όλα κάτω.
Και κατέληξα στα εξής.
ΘΕΩΡΙΑ ΔΕΥΤΕΡΗ Η ΑΕΡΟΠΕΙΡΑΤΕΙΑ
8 ΜΑΡΤΙΟΥ 2014, 1:15 Π.Μ.
Είναι 1:15 το πρωί.
Ο Ζαχάρι πετάει πάνω από τη Θάλασσα της Νότιας Κίνας μέσα στη γαλήνια νύχτα.
Οι επιβάτες είναι κουρασμένοι αναμένοντας
μια βαρετή πτήση.
Οι τρεις Ρώσοι στο αεροπλάνο
ξεκινούν την αποστολή τους.
Πάνω από τη Θάλασσα της Νότιας Κίνας
κάποιος ξεκινά μια φασαρία κοντά στην πρώτη θέση.
Οι αεροσυνοδοί τρέχουν να δουν τι συμβαίνει.
Εκείνη την ώρα
ο Ρώσος στην πρώτη θέση γλιστρά μπροστά.
Τραβάει το χαλί,
σηκώνει την καταπακτή
και μπαίνει μέσα.
Εκεί κάτω
ο Ρώσος περιβάλλεται από τερματικά.
Είναι στον κεντρικό νευρώνα, στον ηλεκτρονικό εγκέφαλο.
Συνδέεται στον υπολογιστή του συστήματος ελέγχου πτήσης.
Το αεροπλάνο πλησιάζει στο χείλος του εναέριου χώρου της Μαλαισίας.
Μαλαισιανή 370, επικοινωνήστε με Χο Τσι Μιν 120,9. Καληνύχτα.
Καληνύχτα, Μαλαισιανή 370.
Οι επιβάτες του αεροπλάνου δεν έχουν ιδέα τι συμβαίνει ή γιατί.
Το αεροπλάνο μπαίνει σε εκείνη την άδηλη περιοχή
όπου κανείς δεν τους δίνει σημασία.
Μέσα στον χώρο των ηλεκτρονικών συστημάτων,
ο Ρώσος ενεργοποιεί τον εξοπλισμό του.
Το αεροπλάνο χάνεται από τα ραντάρ εναέριας κυκλοφορίας.
Τώρα έχει τον πλήρη έλεγχο του αεροσκάφους.
Ο κυβερνήτης και ο συγκυβερνήτης βλέπουν τα φώτα να αναβοσβήνουν.
Τα συστήματα επικοινωνίας δεν λειτουργούν.
Και το πιο σοκαριστικό,
το αεροπλάνο ξαφνικά κλίνει
βίαια προς τα αριστερά.
Το σκάφος κάνει έναν ελιγμό ερήμην τους.
Στον χώρο των ηλεκτρονικών,
ο ρώσος πράκτορας
έχει αρχίσει να αποσυμπιέζει το αεροπλάνο
αποστερώντας τον αέρα την καμπίνας.
Ταυτόχρονα γυρίζει τον διακόπτη μιας φιάλης οξυγόνου στον τοίχο
αποκόβοντας τα συστήματα οξυγόνου, στα οποία βασίζονται οι πιλότοι.
Μέσα στην καμπίνα
οι μάσκες πέφτουν από την οροφή.
Το πλήρωμα συνειδητοποιεί ότι δεν μπορεί να αναπνεύσει.
ΟΞΥΓΟΝΟ ΠΛΗΡΩΜΑΤΟΣ ΕΠΙΒΑΤΩΝ: ΦΥΣΙΟΛΟΓΙΚΟ
Στα επόμενα λεπτά
ο κυβερνήτης και ο συγκυβερνήτης λιποθυμούν.
Και η καμπίνα σωπαίνει.
Ο ρώσος πράκτορας έχει στρέψει το αεροπλάνο στα βορειοδυτικά
αλλάζοντας εσκεμμένα τα δεδομένα της Inmarsat.
Από δω και πέρα όποιος ελέγξει
τα ηλεκτρονικά ίχνη του αεροπλάνου,
θα παρερμηνεύσει το σήμα νομίζοντας ότι το αεροπλάνο πάει νότια
ενώ στην πραγματικότητα το αεροπλάνο πάει βόρεια.
Η ΜΗ370 συνεχίζει μέσα στη νύχτα
ξεμακραίνοντας από το δίδυμο φάντασμά της.
Τελικά καταλήγει
πάνω από τις ερήμους του Καζακστάν.
Η αποστολή των αεροπειρατών ολοκληρώθηκε.
Ήξερα ότι ακούγεται τρελό.
Ότι ήταν παρατραβηγμένο.
Ήξερα ότι ο κόσμος θα δυσκολευόταν να το χωνέψει,
μα ακόμα κι αν κατέστρεφε τη φήμη μου,
έπρεπε να το δημοσιοποιήσω.
Έπρεπε να επιστήσω την προσοχή του κόσμου στο γεγονός
ότι αυτό το αεροπλάνο είχε μια αδυναμία.
Πιστεύει ότι οι Ρώσοι ίσως έστειλαν το αεροπλάνο βόρεια.
Πιστεύεις ότι πήγε στο Καζακστάν;
Δεν είναι κάτι που πιστεύω. Είναι μια υπόθεση που συνέθεσα.
Βγήκα στην τηλεόραση και ήταν τρομακτικό.
Ένιωσα εκτεθειμένος.
Πώς έγινε δεκτή αυτή η θεωρία;
Καταλαβαίνω ότι είναι δύσκολο να το δεχτείς.
Υπάρχει κόσμος που σου λέει ότι τους φαίνεται ρεαλιστικό;
Πολλοί είναι εξοργισμένοι, έξαλλοι. Κάποιοι θύμωσαν πολύ μαζί μου.
Κανείς δεν μπαίνει στον χώρο E&E
για να αλλοιώσει το BFO και να προσγειωθεί στο Καζακστάν.
Γνωρίζω πολύ καλά
πώς λειτουργεί το δορυφορικό σύστημα όπως και πολλοί συνάδελφοί μου
και είμαστε βέβαιοι ότι το αεροπλάνο έστριψε νότια και όχι βόρεια.
Εξεπλάγην που ο Τζεφ αποφάσισε
να ακολουθήσει αυτήν την οδό.
Είχα απόλυτο δίκιο
ότι θα υπήρχε παγωμάρα από κάποιους.
Η Ανεξάρτητη Ομάδα, που είχε
βασίσει τη φήμη της στο ότι το σκάφος πήγε νότια
δεν θα ανεχόταν τις ενστάσεις μου.
Με πέταξαν έξω.
Πιστεύω ότι το έργο του Τζεφ
είναι ένα αποκύημα της φαντασίας
το οποίο έπλασε πείθοντας τον εαυτό του ότι είναι εφικτό.
Αλλά βασίζεται σε φαντασιώσεις.
Δεν βασίζεται στην πραγματικότητα.
Ήξερα τις αδυναμίες της υπόθεσής μου.
Ήξερα και τα δυνατά της σημεία. Αλλά η πρόταση που έκανα
εύκολα γελοιοποιείται.
Θεωρείς ότι κάποιος αλλοίωσε τα δορυφορικά δεδομένα.
Όμως η εταιρεία που έφτιαξε το σύστημα...
- Inmarsat δεν λέγεται; -Ναι.
Λένε ότι πρώτη φορά χρησιμοποιείται στον εντοπισμό ενός σκάφους.
Η ιδέα ότι χρησιμοποιείται τώρα και αλλοιώθηκε τους φαίνεται τραβηγμένη.
Η ιδέα ότι κάποιος προέβλεψε
ότι θα αναλύαμε τα δεδομένα με αυτόν τον τρόπο
ενώ δεν το είχαμε ξανακάνει ποτέ,
δεν μοιάζει αξιόπιστη.
Όποιος κατέβει στην καταπακτή
μπορεί να κλείσει τον αναμεταδότη και τα συστήματα επικοινωνίας.
Αλλά είναι αδύνατον να πετάξεις το αεροσκάφος από εκεί.
Είναι αδύνατον.
Το έχω ψάξει πολύ.
Το ξέρω.
Ξέρω ότι μοιάζει με βιβλίο του Τομ Κλάνσι.
Αλλά γεγονός είναι
ότι ακόμα κι αν δεν υπάρχει τρόπος
να πετάξεις ένα αεροπλάνο από εκεί,
ξέρουμε ότι είναι απολύτως εφικτό
να κλείσεις από εκεί μέσα όλα τα ηλεκτρονικά όργανα
που κάνουν το αεροπλάνο ορατό στον έξω κόσμο.
Άρα η υπόθεσή μου,
όσο τρελή κι αν φαίνεται,
τουλάχιστον προσπάθησε να εξηγήσει
την εξαφάνιση της ΜΗ370.
Ότι όλα χάνονται.
Και με τοποθετούν με το τέρας του Λοχ Νες και το Γέτι.
Όμως η αλήθεια είναι ότι αν τα δεδομένα ήταν ορθά
και μας έλεγαν πού πήγε το αεροπλάνο,
γιατί δεν βρήκαν ούτε το παραμικρό κομμάτι του;
Αν τα δεδομένα σας είναι ορθά, πρέπει να είναι εκεί.
Πού είναι το σκάφος;
Πού είναι τα συντρίμμια; Να μου τα δείξετε.
Έκτακτη επικαιρότητα στο CNN.
Παρακολουθούμε το έκτακτο δελτίο στο CNN.
Είναι νωρίς για να το επιβεβαιώσουμε, αλλά μπορώ να σας πω
ότι βρέθηκαν συντρίμμια στο Λα Ρεουνιόν.
Το νησί Λα Ρεουνιόν ερευνάται σε σχέση
με τη χαμένη πτήση 370.
Αυτό βρέθηκε σε μια παραλία στον Ινδικό Ωκεανό, σε γαλλικό έδαφος.
Οι ερευνητές της Boeing πιστεύουν ότι είναι τμήμα ενός φτερού.
Ίσως το πτερύγιο ενός Boeing 777.
Όλοι αναρωτιούνται
"Είναι απομεινάρι της χαμένης πτήσης 370 των Μαλαισιανών Αερογραμμών;"
Όταν βρέθηκε το πτερύγιο,
δεν ένιωσα έκπληξη.
Αυτό ακριβώς είχα πει ότι θα γινόταν.
Ότι το πρώτο κομμάτι θα το έβρισκε κάποιος περπατώντας σε κάποια παραλία
κάπου στον Ινδικό Ωκεανό.
Νέες εξελίξεις σχετικά με τα συντρίμμια που βρέθηκαν στα ανατολικά...
Εκείνη τη στιγμή ήξερα ότι ήθελα να είμαι αυτός που θα το λύσει.
Ήθελα να βρω το αεροπλάνο όπου κι αν ήταν.